b"\n_START_ARTICLE_\nOpel Ascona\n_START_SECTION_\nAscona B i400\n_START_PARAGRAPH_\nWalther R\xc3\xb6hrl je leta 1982 z Opel Ascono B 400 osvojil svetovno prvenstvo v rallyju. Ta zmaga je bila precej odmevna, saj je z avtomobilom na zadnji pogon uspel premagati precej mo\xc4\x8dnej\xc5\xa1o konkurenco s \xc5\xa1tirikolesnim pogonom. To je bila tudi zadnja zmaga avtomobila z zadnjim pogonom na svetovnem prvenstvu v rallyju v zgodovini._NEWLINE_Ascona 400 je bila (poleg Mante 400) razvita v sodelovanju s podjetjema Irmscher in Cosworth. _NEWLINE__NEWLINE_Irmscher je  oblikoval notranjost in zunanjost. Vrata ter pokrova prtlja\xc5\xbenika in motorja sta bila narejena iz lahkih materialov;_NEWLINE_Cosworth pa je razvil 16 - ventilsko 'crossflow' glavo z dvojno odmi\xc4\x8dno gredjo. Opel je za osnovo vzel 2-litrski blok motorja (s pove\xc4\x8danim premerom valjev) in glavno gred od 2.3 litrskega diesel motorja._NEWLINE__NEWLINE_Rezultat je bil 2.4 litrski motor, ki je v 'civilni' razli\xc4\x8dici z Boschevim sistemom vbrigavanja goriva dosegel 144 PS; _NEWLINE__NEWLINE_v dirkalni razli\xc4\x8dici pa pribli\xc5\xbeno 230 PS, le-to pa se je dalo predelati na ve\xc4\x8d kot 340 PS, in to brez prisilnega polnjenja (turbine ali kompresorja)."